Xander dán gevonnis | Maroela Media
Xander Bylsma Maandag in die hof. (Foto: Tania Heyns/Maroela Media)
Xander Bylsma sal in Mei vanjaar gevonnis word.
Conrad Bester, Bylsma se prokureur, het aan Maroela Media gesê vonnisoplegging is Dinsdag in die hooggeregshof in Mmabatho in Noordwes vir 18 tot 20 Mei op die hofrol geplaas. Die saak is tot dán uitgestel.
Dit volg nadat Bylsma (20) Maandag skuldig bevind is aan die moord op sy voormalige vriendin Sharnelle Hough (17) en haar boesemvriendin Marna Engelbrecht (16).
Hough en Engelbrecht is gedurende die nag van 25 en 26 Mei 2018 in die hoërskoolkoshuis op Stella vermoor. Hough se liggaam is die oggend van 26 Mei aangetref waar sy met ’n tou om die nek aan ’n trapreling gehang het. Engelbrecht se liggaam is in ’n badkamer met ’n handsaklus om haar nek aangetref.
“Die bewyse vertel ’n verhaal van gemengde gevoelens, jaloesie, teleurstelling en wraak,” het regter Ronald Hendricks gedurende sy uitspraak gesê. Lt.genl. Sello Kwena, polisiehoof in Noordwes, het intussen die uitspraak verwelkom.
Hoërskool Stella In die nuus Xander Bylsma
Kyk net die boosaardigheid in sy oe!
Sjoe … die uitdrukking op sy gesig lyk boos …
Ek wonder of dit nie maar weereens ‘n bewys is van iemand wat SY sin moes kry nie. Daardie siekte van vandag se tieners dat alles hulle toekom! As hulle ‘n ding wil hê, MOET hulle dit kry. Dit is hulle reg, volgens hulle. Miskien het hy geredeneer dat as hy nie vir Sharnelle kan hê nie, dan sal niemand anders haar kan hê nie. En in die proses is Drie families se lewens onherstelbaar vernietig deur Hebsug. Ek hoop maarnet dat hy ‘n les sal leer uit die hele proses en dit is dat jy nie almal rondom jou… Lees meer »
Hy kom voor soos ‘n narsissis
Moet saamstem Hannelie en Janine, hy lyk boos en net kwaad want hy het anderste verwag.
Ek het gisteraand weer op die nuus gekyk na die fotos van die twee vermoorde meisies. Dit is absoluut net hartseer. Hy gaan tronk toe gaan maar die res van die mense moet aangaan en daai een is die swaarste….